Id-Deċiżjoni tal-Kummisjoni
tal-21 ta’ Novembru 2002
li temenda d-Deċiżjoni 94/652/KE rigward l-aġġornament ta’ l-inventarju ta’ l-impenji li jridu jittieħdu ġewwa l-qafas tal-koperazzjoni mill-Istati Membri fl-eżaminazzjoni xjentifika tal-mistoqsijiet li għandhom x’jaqsmu ma’ l-ikel
(notifikata fid-dokument numru K(2002) 4447)
(Test b’rilevanza għaż-ŻEE)
(2002/916/KE)
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 93/5/KEE tal-25 ta’ Frar 1993 dwar l-assistenza lill-Kummissjoni u l-koperazzjoni mill-Istati Membri fl-eżaminazzjoni xjentifika tal-mistoqsijiet li għandhom x’ jaqsmu ma’ l-ikel [1], u b’mod partikolari ir-raba’ inċiż ta’ l-Artikolu 3(2) tagħha,
Billi:
(1) Id-Deċiżjoni tal-Kummissoni 94/458/KE tad-29 ta’ Ġunju 1994 [2] tistabbilixxi r-regoli dwar il-ġestjoni amministrattiva tal-koperazzjoni fl-eżaminazzjoni xjentifika tal-mistoqsijiet li għandhom x’ jaqsmu ma’ l-ikel.
(2) Id-Deċiżjoni Tal-Kummissjoni 94/652/KE [3] kif l-aħħar emendata bid-Deċiżjoni 2001/773/KE [4] rigward l-aġġornament ta’ l-inventarju ta’ l-impenji li jridu jiġu midħula għalihom ġewwa l-qafas tal-koperazzjoni mill-Istati Membri fl-eżaminazzjoni xjentifika tal-mistoqsijiet li għandhom x’ jaqsmu ma’ l-ikel.
(3) L-aġġornament ta’ l-inventarju ta’ l-impenji għandu jqis il-ħtieġa għall-protezzjoni tas-saħħa pubblika ġewwa l-Komunità u l-ħtiġiet tal-leġislazzjoni Komunitarja fis-settur ta’ l-oġġetti ta’ l-ikel.
(4) L-impenji għandhom jiġu mqasma filwaqt li jitqiesu l-kompetenza xjentifika u r-riżorsi disponibbli ġewwa l-Istati Membri, u b’mod partikolari l-istituti li jridu jipparteċipaw fil-koperazzjoni xjentifika.
(5) Id-Deċiżjoni 94/652/KE għandha tiġi emendata kif jixraq,
(6) Il-miżuri provvduti f’din id-Deċiżjoni huma skond l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness mad-Deċiżjoni 94/652/KE huwa mibdul bit-test fl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-21 ta’ Novembru 2002.